## DOKUMENTI KONSULTATIV

**Për projektligjin “Për disa shtesa dhe ndryshime në ligjin nr.107/2014, “Për planifikimin dhe zhvillimin e territorit”, të ndryshuar”**

|  |
| --- |
| Ministria e Infrastrukturës dhe Energjisë, në kuadër të procesit të konsultimit të projektligjit **“Për disa shtesa dhe ndryshime në ligjin nr.107/2014, “Për planifikimin dhe zhvillimin e territorit”, të ndryshuar”**, mirëpret sugjerimet nga qytetarët, ekspertë të fushës, nga të gjitha institucionet dhe subjektet e interesuara, organizata jofitimprurëse, shoqëria civile, të drejtat ose objekti i veprimtarisë të të cilave ka të bëjë apo ndikohet në mënyrë të drejtpërdrejtë ose jo nga përcaktimet e kësaj nisme ligjore.  |

**Kohëzgjatja e konsultimeve:**

|  |
| --- |
| Konsultimet në portalin e Regjistrit Elektronik: 20 ditë pune, duke filluar nga data 30 Nëntor deri në 28 Dhjetor 2023. |

**Si të përgjigjeni:**

|  |
| --- |
| Kontributet që në kuadër të procesit të konsultimit dhe përmirësimit të përmbajtjes së projektligjit, do të përcillen nga institucionet e interesuara nëpërmjet postës elektronike drejtuar Ministrisë së Infrastrukturës dhe Energjisë, me anë të:1. Regjistrit elektronik në adresën [http://ëëë.konsultimipublik.gov.al](http://www.konsultimipublik.gov.al),
2. Në adresën postare të Ministrisë së Infrastrukturës dhe Energjisë: Rr.Abdi Toptani, 4,Tiranë,
3. Në adresën e e-mailit të koordinatorit për konsultimin publik vilma.davidhi@infrastruktura.gov.al,

si dhe nëpërmjet komenteve të drejtpërdrejta në tryezat e konsultimit që eventualisht mund të zhvillohen në Ministrinë e Infrastrukturës dhe Energjisë. |

**Kontakti:**

|  |
| --- |
| Vilma Davidhi, Koordinatore për konsultimin publik në Ministri: vilma.davidhi@infrastruktura.gov.al |

**Datat dhe vendet e takimeve publike:**

|  |
| --- |
| E-Konsultimi: në portalin “Regjistri Elektronik për Njoftimet dhe Konsultimet Publike” 20 ditë pune, duke filluar nga data 30 Nëntor 2023.  |

**Sfondi i propozimit legjislativ**

|  |
| --- |
| Ky projektligj vjen si domosdoshmëri për të përmirësuar procesin e zhvillimit të territorit, që vjen si rezultat i përvojës së deritanshme me zbatimin e këtij ligji. Gjatë punës në zbatim të këtij ligji, janë evidentuar nevoja për të saktësuar aspekte teknike dhe proceduriale në fushën e shqyrtimit të kërkesave për leje ndërtimi. Ndryshimet e propozuara synojnë rregullime në ligjin ekzistues nr.107/2014, “Për planifikimin dhe zhvillimin e territorit”. Këto rregullime vijnë si rezultat i problematikave të ndryshme që janë hasur në praktikë, gjatë implementimit të ligjit aktual. Konkretisht, këto ndryshime kanë si objektiv:1. krijimin e Këshillit Kombëtar të Territorit dhe Ujit, një organ në nivel qendror, kompetencat e të cilit do të përfshijnë krahas fushës së planifikimit/zhvillimit urban, edhe atë të menaxhimit të burimeve ujore, në kuadër të shqyrtimit të lejeve të zhvillimit/ndërtimit;
2. detajimin dhe ndarjen e kompetencave të Këshillit Kombëtar të Territorit dhe Ujit sipas dy fushave, përkatësisht: planifikimi urban dhe zhvillimi urban;
3. Detajimin e përgjegjësive të Sekretariatit Teknik të Këshillit Kombëtar të Territorit dhe Ujit dhe plotësimin e tyre me monitorimin e punimeve të ndërtimit, në zbatim të vendimeve të KKT-së;
4. saktësimin e Dokumenteve të Planifikimit të Territorit në nivel qendror, nëpërmjet shtimit të dy dokumenteve të reja në nivel qëndror, si dhe procedurave që ndiqen gjatë miratimit/rishikimit të tyre;
5. parashikimin e procedurës së përshpejtuar, si dhe rastet kur mund të aplikohet kjo procedurë në praktikë;
6. vendosjen e sanksioneve për miratimin e PDV-ve që bien në kundërshtim me parashikimet e PPV-së;
7. saktësimin e mënyrës së organizimit të Regjistrit Kombëtar i Planifikimit të Territorit, si dhe përcaktimin e sistemit e-planifikimi si një prej tre kompenentëve të tij;
8. saktësimin e terminologjisë (përkufizimeve) së përdorur në ligj.
 |

**Propozimet**

|  |
| --- |
| ProKy projektligj parashikon disa shtesa dhe ndryshime në dispozitat e ligjit nr.107/2014 “Për planifikimin dhe zhvillimin e territorit”, si vijon:Neni 1, përcakton se ndryshimet që pësojnë përkufizimet e ligjit në fuqi, ku vlen të theksohen shtimi i disa përkufizimeve të reja si: “sistemi elektronik e-planifikimi” “hapësirë detare”, “tarifë shërbimi”. Neni 2, përcakton se në Nenin 4 “Parimet”, shkronja “ll”, pas fjalës “hartimit”, shtohet togfjalëshi “dhe rishikimit”.Neni 3, përcakton se në Nenin 4/1 “Hapësira publike”, pika 1, bëhen këto shtesa:- Para fjalës “lulishtja” shtohet togfjalëshi “kënde lojrash për fëmijë”.- Pas togfjalëshit “Për pronat e paluajtshme të shtetit”, të shtohet fjala “i ndryshuar”.Neni 4, rritjen e përgjegjësive të Këshillit të Ministrave me miratimin e Planit Kombëtar të Hapësirës Detare.Neni 5, detajon kompetencat e Këshillit Kombëtar të Territorit dhe Ujit (KKTU) në fushën e planifikimit të territorit.Neni 6, detajon përgjegjësitë e Sekretariatit Teknik të Këshillit Kombëtar të Territorit dhe Ujit, i cili tashmë do të jetë përgjegjës edhe për të kryer a) ndërveprimin me insitucionet e tjera shtetërore, në emër dhe për llogari të aplikuesit, gjatë procedurës së shqyrtimit/miratimit/lëshimit të autorizimeve/lejeve dytësore, të cilat janë të domosdoshme, në funksion të miratimit e lejes së ndërtimit; b) monitorimin e zhvillimeve në territor (punimeve të ndërtimit, në zbatim të vendimeve të KKT-së).Neni 7, detajon përgjegjësitë e ministrisë së linjës për planifikimin dhe zhvillimin, në drejtim të hartimit të marrjes së nismës si dhe koordinimit të punës për hartimin e Planit Kombëtar të Hapësirës Detare, si dhe për rishikimin e tij.Neni 8, detajon përgjegjësitë e Agjencisë Kombëtare të Planifikimit të Territorit, duke parashikuar edhe mundësinë e hartimit të dokumenteve të planifikimit, për llogari të ministrisë që ka në përgjegjësi fushën e planifikimit të territorit, sipas kërkesave të subjekteve të interesuara.Neni 9, përcakton se në Nenin 10 “Përgjegjësitë e ministrive të tjera”, pika 1, shkronja “dh”, pas togfjalëshit “Regjistrin Kombëtar të Planifikimit të Territorit”, shtohet teksti “dhe sistemin e-planifikimi”.Neni 10, shfuqizon një nga përgjegjësitë e Këshillit Bashkiak.Neni 11, përcakton se në Nenin 13 “Përgjegjësitë e kryetarit të bashkisë”, pika 1, shkronja “c” pas togfjalëshit “Planin e Përgjithshëm Kombëtar të Territorit”, shtohet teksti “dhe dokumente të tjera të planifikimit të territorit në fuqi.”Neni 12, shton profilimin “arkitekt”, si një nga fushat që duhet të përmbajë kontributet profesionale në planifikim.Neni 13, saktëson Dokumentet e Planifikimit të Territorit, në nivel qëndror, duke shtuar “Planin Kombëtar të Hapësirës Detare” si dhe “Planet e detajuara qendrore”.Neni 14, detajon kuptimin e Planit Kombëtar të Hapësirës Detare.Neni 15, saktëson procedurat që kryhen në kuadrin e miratimit të Planeve Kombëtare SektorialeNeni 16, saktëson procedurat që kryhen në kuadrin e miratimit të Planeve të Detajuara për Zonat e Rëndësisë Kombëtare.Neni 17, detajon kuptimin e Planeve të Detajuara Qendrore.Neni 18, rifomulon mënyrën e zbatimit të Planit të Përgjithshëm Vendor.Neni 19, saktëson procedurat që kryhen në kuadrin e miratimit të Planeve të Detajuara Vendore.Neni 20, përcakton se Nenin 23 “Bashkërendimi”, pika 1, riformulohet si më poshtë:“1. Autoriteti përgjegjës për hartimin/rishikimin e dokumentit të planifikimit siguron një proces dialogu, bashkëpunimi dhe bashkërendimi horizontal e vertikal, me të gjitha autoritetet e planifikimit dhe palët e interesuara, përpara fillimit dhe gjatë hartimit/rishikimit të dokumenteve të planifikimitNeni 21, parashikon këshillimin dhe takimin publik, edhe në rastet e rishikimit të dokumenteve të planifikimit (krahas hartimit të tyre).Neni 22, parashikon detyrimin për publikimin, e dokumneteve të planifikimit, krahas Regjistrit Kombëtar të Planifikimit të Territorit dhe në sistemin e-planifikimi.Neni 23, saktëson procedurat që kryhen në kuadrin e rishikimit të planeve.Neni 24, detajon kompetencat e Këshillit Kombëtar të Territorit dhe Ujit (KKTU) në fushën e zhvillimit të territorit.Neni 25, parashikon mënyrat e transferimit të të drejtës për zhvillim, si dhe specifikon rastet kur ky transferim bëhet i detyrueshëm.Neni 26, përcaktohet se në Nenin 32 “Zhvillimi i detyrueshëm i tokës”, pika 3, togfjalëshi “në rregulloren e zhvillimit të territorit”, zëvendësohet me togfjalëshin “me Vendim të Këshillit të Ministrave”.Neni 27, riformulon aktet mbi të cilat do të përcaktohen kushtet për zhvillim.Neni 28, përcakton se në Nenin 38 “Leja e zhvillimit”, pika 2, pas fjalës “parcelë”, shtohet togfjalëshi “dhe/ose grup parcelash”.Neni 29, përcakton se në Nenin 39 “Leja e Ndërtimit”, pika 1, fjala “riparim”, shfuqizohet. Neni 30, përcakton se në Nenin 40, pika 6, shfuqizohet.Neni 31, saktësohet dokumentacioni që duhet të shoqërojë aplikimet për leje ndërtimi.Neni 32, riformulon dispozitën që lidhet me shqyrtimin e kërkesës për leje ndërtimi, ku specifikohen edhe rastet konkrete në të cilat nuk zbatohet miratimmi në heshtje.Neni 33, parashikon procedurën e përshpejtuar për shqyrtimit të aplikimeve, si dhe rastet kur mund të aplikohet kjo procedurë në praktikë.Neni 34, parashikon vendosjen e sanksioneve për miratimin e PDV-ve që bien në kundërshtim me parashikimet e PPV-së, si dhe të objekteve të ndërtuara pa leje.Neni 35 dhe 36, saktësojnë mënyrën e organizimit të Regjistrit Kombëtar i Planifikimit të Territorit, si dhe përcaktimin e sistemit e-planifikimi si një prej tre kompenentëve të tij.Neni 37, parashikon se në Nenin 57 “Rregullat për regjistrin”, shkronja “b”, shfuqizohet. Neni 38, saktësimin e terminologjisë (përkufizimeve) së përdorur në ligj.Neni 39 përcakton hyrjen në fuqi të këtyre ndryshimeve pas 15 ditë pas botimit në “Fletoren zyrtare”. |

**Pyetjet**

|  |
| --- |
| Çështjet kryesore që mendojmë se duhet të diskutohen lidhur me këtë nismë ligjore janë:* A mendoni se shtesat dhe ndryshimet e propozuara në përmbajtjen e projektligjit “Për disa shtesa dhe ndryshime në ligjin nr.107/2014, “Për planifikimin dhe zhvillimin e territorit”, të ndryshuar”, përmirësojnë procesin e zhvillimit të territorit në mënyrë të plotë dhe të duhur, lidhur me problematikat e aspekteve teknike dhe proceduriale, të hasura në praktikë?
* A mendoni se ka elementë të tjerë që duhet të shtohet apo ndryshojnë në këtë projektligj?
 |